cyanic-selkie/wikianc huggingface dataset:
การคลังสาธารณะประเทศอังกฤษ
==กระบวนการงบประมาณแผ่นดิน == ในเรื่องกระบวนการด้วยงบประมาณแผ่นดินของประเทศอังกฤษ สภาสามัญได้มีหน้าที่ในการควบคุมทางการคลัง โดยการอนุมัติงบประมาณ ให้ความเห็นชอบการใช้จ่ายงบประมาณ และคอยตรวจสอบการใช้จ่ายงบประมาณของรัฐบาล ซึ่งคณะรัฐมนตรีจะมีอำนาจในการกำหนดงบประมาณประจำปี รวมทั้งมีบทบาทอย่างยิ่งในการพิจารณาผ่านร่างงบประมาณประจำปีของรัฐสภา เมื่อรัฐบาลมีความจำเป็นที่จะต้องนำเงินงบประมาณไปใช้รัฐบาลจะต้องอธิบายถึงรายละเอียดว่าจะนำเงินงบประมาณไปใช้และใครหรือหน่วยงานใดเป็นผู้รับผิดชอบเพื่อให้มีความมั่นใจว่าเงินเหล่านี้จะนำไปใช้อย่างเหมาะสมแล้วจึงส่งคำร้องไปที่สภาสามัญเมื่อสภาสามัญอนุมัติคำร้องแล้วก็จะต้องได้รับการยินยอมอย่างเป็นทางการจากสภาขุนนางถ้าคำร้องได้รับการอนุมัติแล้วจะมีพระราชบัญญัติที่ระบุเกี่ยวกับการใช้งบประมาณออกมาอันเป็นกฎหมายที่กำหนดแนวทางการนำงบประมาณแผ่นดินไปใช้
สวนสมเด็จพระนางเจ้าสิริกิติ์ฯ
รูปแบบของสวน
สวนสมเด็จพระนางเจ้าสิริกิติ์ฯ ประกอบด้วยความหลากหลายทางชีวภาพด้วยพรรณไม้นานาชนิด ไม่ว่าจะเป็น พรรณไม้ยืนต้น พรรณไม้ล้มลุก พรรณไม้ประดับ พรรณไม้น้ำ พรรณไม้ดอก  พรรณไม้ใบ  พรรณไม้สมุนไพร และอีกจำนวนมาก อาทิ มีสระน้ำรูปตัว S และ ส ซึ่งเป็นอักษรตัวแรก ในพระนามของสมเด็จพระนางเจ้าสิริกิติ์ฯ ในภาษาอังกฤษและภาษาไทย มีลานบัวเป็นศูนย์กลาง ซึ่งประกอบไปด้วยบัวนับร้อยชนิด ทั้งบัวหลวง บัวสาย บัวผัน และบัวขนาดเล็กหรือบา  และล้อมรอบไปด้วยสวนพฤกษศาสตร์ที่รวบรวมสายพันธุ์ต่าง ๆ ของพรรณไม้ที่มีหลากหลายหลายสปีชีส์ เช่น พรรณไม้เทิดพระเกียรติ ต้นไม้ทรงปลูก พรรณไม้ในสกุลลีลาวดี พรรณไม้วงศ์ชบาและสกุลชบา พรรณไม้ในวงศ์กล้วย ซึ่งมีกว่า 229 ชนิดในปัจจุบัน นอกจากนี้ยังมีสระบัว และไม้มงคลพระราชทานพรรณไม้ประจำจังหวัด 76 จังหวัดตั้งแต่ปี ค.ศ. 2008 จนมีครบทั้ง 77 จังหวัด ตั้งแต่ กรุงเทพมหานคร จนถึงอำนาจเจริญ  และยังมีสวนหิน  สวนพรรณไม้วงศ์ปาล์ม ภายสวนยังเป็นที่ตั้งของพิพิธภัณฑ์เด็ก กรุงเทพมหานครอีกด้วย
การคลังสาธารณะประเทศอังกฤษ
==สวัสดิการทางสังคม ==
แนวคิดแบบรัฐสวัสดิการ ซึ่งถือหลักการปกครองแบบพ่อกับลูก เป็นแนวคิดที่มีมาตั้งแต่ยุครัฐสมบูรณาญาสิทธิราชภายใต้อิทธิพลของศาสนาคริสต์ตั้งแต่ศตวรรษที่ ๑๘ และต่อมาในศตวรรษที่ ๑๙ ก็ได้รับอิทธิพลจากแนวคิดสวัสดิการสังคม ที่ว่ารัฐมีหน้าที่ส่งเสริมและดำเนินการต่างๆ รวมทั้งใช้อำนาจแทรกแซงกลไกการแข่งขันอย่างเสรี เพื่อประกันสวัสดิภาพและคุณภาพชีวิตของประชาชนให้ได้มาตรฐาน ให้สงเคราะห์แก่สมาชิกสังคมที่อ่อนแอ ด้อยโอกาสและตกทุกข์ได้ยากที่ไม่สามารถยกระดับชีวิตให้ได้มาตรฐานตามกำลังของตนเองบรรเทาความเลื่อมล้ำทางสังคม โดยรัฐมีหน้าที่
คอบร้าโกลด์
คอบร้าโกลด์ (Cobra Gold ตัวย่อ: CG) เป็นการฝึกร่วม/ผสมทางการทหารระดับพหุภาคีที่จัดขึ้นเป็นประจำทุกปีในประเทศไทย เริ่มครั้งแรกจากการฝึกทวิภาคีระหว่างประเทศไทยกับสหรัฐอเมริกาเมื่อปี พ.ศ. 2525 ต่อมาได้เปลี่ยนเป็นแบบพหุภาคีโดยมีประเทศอื่น ๆ เข้าร่วม ได้แก่ สิงคโปร์ อินโดนีเซีย มาเลเซีย เกาหลีใต้ และญี่ปุ่น
วัตถุประสงค์ของการฝึกคอบร้าโกลด์ คือ ปรับปรุงการทำงานร่วมกัน, แลกเปลี่ยนประสบการณ์ และส่งเสริมความสัมพันธ์ระหว่างชาติต่าง ๆ ที่เข้าร่วมในการฝึก นอกจากนี้ยังช่วยส่งเสริมความสงบสุขและความมั่นคงในภูมิภาค การตอบสนองที่รวดเร็วและมีประสิทธิภาพหลังเหตุการณ์คลื่นสึนามิที่เกิดจากแผ่นดินไหวในมหาสมุทรอินเดีย พ.ศ. 2547 ส่วนหนึ่งเป็นผลที่ได้รับจากการฝึกร่วม/ผสมนี้
ประวัติ
หลังสงครามโลกครั้งที่สองและในยุคสงครามเย็น ประเทศไทยกับสหรัฐอเมริกามีความสัมพันธ์ระหว่างประเทศที่มุ่งเน้นด้านความมั่นคง ซึ่งเป็นผลสืบเนื่องมาจากปัจจัยภายนอกที่สำคัญได้แก่ภัยคุกคามจากลัทธิคอมมิวนิสต์ ทั้งสองประเทศได้เริ่มมีการฝึกทางทหารร่วมกันในปี พ.ศ. 2499 เป็นการฝึกผสมยกพลขึ้นบกระหว่างกองทัพเรือไทยกับกองทัพเรือและหน่วยบัญชาการนาวิกโยธินสหรัฐฯ
ต่อมาในปี พ.ศ. 2526 กองทัพบกไทยได้จัดหน่วยรบพิเศษเข้าร่วมการฝึกอีกเหล่าทัพหนึ่ง กล่าวได้ว่าเป็นจุดเริ่มต้นของการฝึกร่วมและผสมครบทั้งสามเหล่าทัพเป็นครั้งแรกในประเทศไทย หลังจากนั้นกองบัญชาการทหารสูงสุดได้เข้ารับผิดชอบดำเนินการฝึกคอบร้าโกลด์ 86 ในปี พ.ศ. 2529 โดยเน้นการฝึกหน่วยทหารในการปฏิบัติการรบตามแบบ ด้วยกำลังขนาดใหญ่ระดับกองกำลังเฉพาะกิจร่วมและผสม เข้าปฏิบัติการในยุทธบริเวณ และดำเนินการฝึกต่อเนื่องเป็นประจำทุกปีมาจนถึงปัจจุบัน มีกำลังจากกองทัพไทยทุกเหล่าทัพเข้าร่วมฝึกหมุนเวียนไปตามกองทัพภาคและกองเรือภาค ในปัจจุบันการฝึกคอบร้าโกลด์ถือได้ว่าเป็นการฝึกร่วมและผสมที่มีขนาดใหญ่ที่สุดในเอเชียตะวันออกเฉียงใต้
คอบร้าโกลด์ 2007
การฝึกคอบร้าโกลด์ 2007 จัดขึ้นระหว่างวันที่ 8–18 พฤษภาคม พ.ศ. 2550 นอกจาก 5 ประเทศหลัก คือ
ยังมีประเทศสมาชิกโครงการชุดช่วยการวางแผนผสมหลายชาติ หรือ MPAT (Multinational Planning Augmentation Team) อีก 10 ประเทศ ได้แก่
จัดเจ้าหน้าที่วางแผนเข้าร่วมการฝึกด้วย
การฝึกในปีนี้กำหนดวัตถุประสงค์เพื่อพัฒนาขีดความสามารถของฝ่ายเสนาธิการในการวางแผนอำนวยการยุทธร่วมกัน ตลอดจนการใช้ระเบียบปฏิบัติประจำของกำลังผสมหลายชาติ และการประยุกต์ใช้กำลังรบในสถานการณ์อื่น ๆ โดยใช้พื้นที่ จังหวัดชลบุรี จังหวัดระยอง จังหวัดจันทบุรี จังหวัดนครราชสีมา จังหวัดประจวบคีรีขันธ์ จังหวัดเพชรบุรี จังหวัดลพบุรี อ่าวไทยตอนบน และบริเวณใกล้เคียงเป็นพื้นที่ฝึก กำลังที่เข้าร่วมในการฝึกประกอบด้วย ไทย 4,000 นาย สหรัฐฯ 3,000 นาย (ไม่รวมพลประจำเรือ) สิงคโปร์ 70 นาย ญี่ปุ่น 47 นาย อินโดนีเซีย 27 นาย และประเทศสมาชิกโครงการ MPAT 20 นาย ผู้สังเกตการณ์มาจาก 6 ประเทศ ได้แก่
จัดให้มีโครงการช่วยเหลือด้านมนุษยธรรมและกิจกรรมพลเรือนรวมทั้งสิ้น 11 โครงการ รวมมูลค่าประมาณ 6 ล้านบาท แบ่งเป็นโครงการก่อสร้างอาคารอเนกประสงค์ 4 โครงการ และโครงการแพทย์ 7 โครงการ
แอร์สเทอ เอ็ฟเซ เคิลน์
แอร์สเทอ เอ็ฟเซ เคิลน์ (1. FC Köln) หรือ สโมสรฟุตบอลโคโลญ (FC Cologne) เป็นสโมสรฟุตบอล จากเมือง โคโลญ รัฐนอร์ทไรน์-เว็สท์ฟาเลิน ก่อตั้งในปี ค.ศ. 1948 สโมสรเล่นอยู่ในลีกบุนเดิสลีกา และสโมสรแห่นี้ยังมีกีฬาอีกหลายประเภท เช่น แฮนด์บอล เทเบิลเทนนิส ยิมนาสติก
พระยาจุฬาราชมนตรี (น้อย)
พระยาจุฬาราชมนตรี นามเดิม น้อย มีศาสนนามว่า มูหะหมัดบาเกร เป็นบุตรของพระยาจุฬาราชมนตรี (อากายี) มารดาชื่อคุณหญิงสะ เกิดเมื่อปีใดไม่ปรากฏ เริ่มรับราชการในกรมท่าขวา สมัยรัชกาลที่ 4 ได้เป็นหลวงศรีเนาวรัตน์ และได้เป็นจุฬาราชมนตรีเมื่อพระยาจุฬาราชมนตรี (นาม) ถึงแก่อนิจกรรม ท่านเป็นจุฬาราชมนตรีจนถึงแก่อนิจกรรมเมื่อ 8 กุมภาพันธ์ พ.ศ. 2410 ศพของท่านฝังอยู่ที่มัสยิดต้นสน
กีฬากอล์ฟในเอเชียนเกมส์ 2018
กีฬากอล์ฟในเอเชียนเกมส์ 2018 กำหนดจัดขึ้นที่สนามกอล์ฟปนดกอินดะห์ จาการ์ตา ประเทศอินโดนีเซีย ตั้งแต่วันที่ 23–26 สิงหาคม ค.ศ. 2018 ซึ่งแบ่งการแข่งขันออกเป็น 4 รายการ ได้แก่ ชายเดี่ยว ทีมชาย หญิงเดี่ยว และ ทีมหญิง
ประเทศที่เข้าร่วมแข่งขัน
•
แขวงลำต้อยติ่ง
ลำต้อยติ่ง เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินทั้งหมดในแขวงนี้เป็นที่ดินประเภทประเภทชนบทและเกษตรกรรม
ที่ตั้งและอาณาเขต
แขวงลำต้อยติ่งตั้งอยู่ทางทิศใต้ของเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
การคมนาคม
ถนนในพื้นที่แขวงลำต้อยติ่ง ได้แก่
มูลนิธิสมาคมโหรแห่งประเทศไทยในพระสังฆราชูปถัมภ์
มูลนิธิสมาคมโหรแห่งประเทศไทยในพระสังฆราชูปถัมภ์ เป็นมูลนิธิที่ก่อตั้งขึ้นตามพระดำริของสมเด็จพระญาณสังวร สมเด็จพระสังฆราช สกลมหาสังฆปริณายก โดยมีวัตถุประสงค์สำคัญเพื่อส่งเสริมการศึกษาโหราศาสตร์และศาสตร์ด้านการพยากรณ์ทุกแขนง และมีหลักการสำคัญคือการเผยแพร่ความรู้ที่ถูกต้องตามหลักวิชา ทั้งผดุงรักษาศาสตร์ที่มีมาแต่โบราณ พร้อมกับพัฒนาองค์ความรู้ในปัจจุบันให้ก้าวหน้ายิ่ง ๆ ขึ้นไป อีกทั้งพยายามลบล้างภาพลักษณ์ผิด ๆ ของสังคมไทย ที่ยังมองวิชาโหราศาสตร์ไปในทิศทางที่ไม่ถูกต้อง ทั้ง ๆ ที่เป็นวิชาชั้นสูงของเหล่านักปราชญ์และนักวิทยาศาสตร์ตั้งแต่ยุคโบราณจนถึงปัจจุบัน
ประวัติ
ย้อนไปเมื่อ เดือนตุลาคม พ.ศ. 2537 คณะกรรมการสมาคมโหรแห่งประเทศไทยในพระราชินูปถัมภ์ ประกอบด้วย อาจารย์เอื้อ บัวสรวง ที่ปรึกษากฎหมายของสมาคมโหรฯ ผู้มีอาวุโสสูงสุด อาจารย์วรพรรณ เลาหะวิไลย นายกสมาคมโหรฯ และ อาจารย์ อารี สวัสดี บรรณาธิการพยากรณ์สาร เป็นต้น ได้เข้าเฝ้า สมเด็จพระญาณสังวร สมเด็จพระสังฆราช สกลมหาสังฆปริณายก [1] เนื่องในวันคล้ายวันประสูติของพระองค์ เจ้าพระคุณสมเด็จพระสังฆราชทรงเมตตาประทานพระดำริและประทานทุนก้อนหนึ่ง ประมาณ 3 หมื่นกว่าบาท ให้จัดตั้งมูลนิธิขึ้น เพื่อความมั่นคงและทำประโยชน์ให้กับสังคมได้กว้างขวางยาวนาน หลังจากวันนั้น เมื่อคณะกรรมการสมาคมโหรฯ ได้เข้าเฝ้าเจ้าพระคุณสมเด็จพระสังฆราชฯ คราวใด (ราว ๆ ปีละ 2-3 ครั้ง วันคล้ายวันประสูติครั้งหนึ่ง และวันปีใหม่หรือวันสงกรานต์อีกครั้งหนึ่ง) ทุกครั้งที่เข้าเฝ้า จะทรงประทานเงินเพิ่มเติมให้เป็นทุนจัดตั้งมูลนิธิเสมอ
ตั้งแต่ปี พ.ศ. 2537 ที่เจ้าพระคุณสมเด็จฯ ประทานพระดำริให้จัดตั้งมูลนิธิฯขึ้นมานั้น ทางสมาคมโหรฯ จึงได้มีมติให้จัดตั้งมูลนิธิขึ้น โดยแต่งตั้งให้อาจารย์เอื้อ บัวสรวง เป็นประธานกรรมการ จัดทำร่างระเบียบข้อบังคับของมูลนิธิ พร้อมดำเนินงานก่อตั้งมูลนิธิ โดยเริ่มรวบรวมเงินจากทุกท่านที่มีความศรัทธา และผู้หวังทำประโยชน์สาธารณะหลายๆท่าน จนกระทั่งกลางปี 2538 สามารถรวบรวมเงินบริจาคครบ 5 แสนบาทเป็นทุนทรัพย์เริ่มแรกขั้นต่ำตามกฎหมาย จึงได้กราบทูลเจ้าพระคุณสมเด็จฯ ขอพระเมตตาให้ทรงรับมูลนิธิไว้ในพระอุปถัมภ์ ซึ่งพระองค์ทรงพระเมตตารับไว้ในพระอุปถัมภ์ เมื่อวันที่ 5 มิถุนายน 2538 ตามหนังสือเลขที่ พ 320/2538 จากสำนักเลขานุการสมเด็จพระสังฆราช ลงนามโดยผู้ปฏิบัติหน้าที่เลขานุการสมเด็จพระสังฆราช พระธรรมสิริสารเวที (บุญเรือน ปุณฺณโก) ตามสมณศักดิ์ในขณะนั้น (ต่อมาท่านได้เลื่อนสมณศักดิ์เป็น พระมหารัชมงคลดิลก ใน พ.ศ.2539)
เมื่อเจ้าพระคุณสมเด็จฯทรงรับมูลนิธิไว้ในพระอุปถัมภ์แล้ว ทางอาจารย์เอื้อ บัวสรวง จึงได้ดำเนินการขอจดทะเบียนจัดตั้งมูลนิธิเป็นองค์กรนิติบุคคลตามกฎหมาย ซึ่งได้รับอนุมัติ เมื่อวันที่ 3 ธันวาคม 2539 ด้วยเงินทุนจำนวน 5 แสนบาทถ้วน โดยมีชื่อว่า “มูลนิธิเพื่อการศึกษาและสวัสดิการ สมาคมโหรแห่งประเทศไทย ในพระสังฆราชูปถัมภ์” มีที่ตั้งสำนักงานอยู่ที่ 287 มหามกุฏราชวิทยาลัย ถนนพระสุเมรุ แขวงบวรนิเวศน์ เขตพระนคร กรุงเทพมหานคร โดยมีคณะกรรมการบริหารเริ่มแรก 9 ท่าน ได้แก่ [1] ในปี พ.ศ. 2562 พระบาทสมเด็จพระวชิรเกล้าเจ้าอยู่หัว ได้ทรงสถาปนาพระอัฐิ สมเด็จพระญาณสังวร (เจริญ สุวฑฺฒโน) สมเด็จพระสังฆราช ขึ้นเป็น สมเด็จพระสังฆราชเจ้า กรมหลวงวชิรญาณสังวรฯ
ต่อมา อาจารย์ เอื้อ บัวสรวง ได้ถึงแก่กรรม คณะกรรมการมูลนิธิฯ จึงได้แต่งตั้งอาจารย์อารี สวัสดี เป็นประธานกรรมการมูลนิธิแทนในปี พ.ศ. 2544 พร้อมกับได้เปลี่ยนชื่อมูลนิธิเป็น “มูลนิธิสมาคมโหรแห่งประเทศไทยในพระสังฆราชูปถัมภ์” (A.A.T. FOUNDATION UNDER THE PATRONANGE OF SOMDEJ PRASANGKARAJ SAKOL MAHASANGKAPARINAYAKA) และได้ย้ายที่ทำการมายังเลขที่ 67 ตรอกบ้านพานถม ถนนพระสุเมรุ แขวงบ้านพานถม เขตพระนคร กรุงเทพมหานคร พร้อมกันนั้น คณะกรรมการได้จัดตั้งชมรมโหราศาสตร์ เพื่อดำเนินการเปิดสอนวิชาพยากรณ์ศาสตร์ต่างๆ และจัดให้มีการพยากรณ์แก่บุคคลทั่วไป ณ ที่ทำการมูลนิธิสมาคมโหรฯ ซึ่งเป็นกิจกรรมเพื่อให้มูลนิธิสมาคมโหรฯ สามารถดำรงอยู่ได้
มูลนิธิสมาคมโหรฯ ได้มุ่งมั่นทำกิจกรรมส่งเสริมการศึกษาวิชาโหราศาสตร์และพยากรณ์ศาสตร์ทุกแขนง โดยมีหลักการสำคัญคือการเผยแพร่ความรู้ที่ถูกต้องตามหลักวิชา ทั้งผดุงรักษาศาสตร์ที่มีมาแต่โบราณ พร้อมกับพัฒนาองค์ความรู้ในปัจจุบันให้ก้าวหน้ายิ่ง ๆ ขึ้นไป อีกทั้งพยายามลบล้างภาพลักษณ์ผิด ๆ ของสังคมไทย ที่ยังมองวิชาโหราศาสตร์ไปในทิศทางที่ไม่ถูกต้อง ทั้ง ๆ ที่เป็นวิชาชั้นสูงของเหล่านักปราชญ์และนักวิทยาศาสตร์ตั้งแต่ยุคโบราณจนถึงปัจจุบัน
ตลอดเวลาที่ผ่านมา มูลนิธิสมาคมโหรฯ ไม่เคยหยุดนิ่งในการดำเนินกิจกรรมต่าง ๆ ตามวัตถุประสงค์ของมูลนิธิ เมื่อเราพบว่า อินเทอร์เน็ตเป็นเทคโนโลยีการสื่อสารใหม่ที่เข้าถึงคนจำนวนมาก และเปิดโอกาสให้คนเข้าถึงข้อมูลความรู้ได้อย่างรวดเร็วและกว้างขวางกว่าการเปิดสอนเฉพาะที่ที่ทำการของมูลนิธิฯเท่านั้น มูลนิธิสมาคมโหรฯ จึงได้เปิดเว็บไซต์ขึ้นในโดเมน http://www.horathai.com ในปี พ.ศ. 2546 เพื่อเผยแพร่ความรู้ทางโหราศาสตร์และการพยากรณ์ รวมถึงประชาสัมพันธ์กิจกรรมต่าง ๆ ของมูลนิธิสมาคมโหรฯ ต่อมาในปี พ.ศ. 2556 นี้ ทางมูลนิธิสมาคมโหรฯ ได้เปิดเพจบนเฟซบุ๊ก (Facebook Page) ขึ้นในชื่อว่า www.facebook.com/horathaipage ขึ้นเมื่อวันพุธที่ 22 พฤษภาคม พ.ศ.2556 เพื่อเพิ่มช่องทางการสื่อสารทางโซเชียลมีเดีย (Social Media) โดยได้เผยแพร่ความรู้โหราศาสตร์และศาสตร์พยากรณ์ต่าง ๆ อย่างสม่ำเสมอ
ในปี พ.ศ. 2556 มูลนิธิสมาคมโหรฯ ได้ย้ายที่ทำการจากตรอกบ้านพานถม มายัง เลขที่ 24 ถนนอรุณอมรินทร์ แขวงบางยี่ขัน เขตบางพลัด กรุงเทพมหานคร 10700 ซึ่งเป็นอาคารห้าชั้น สะดวกต่อการเดินทางมาด้วยรถสาธารณะและรถส่วนตัว ภายในอาคารมีพื้นที่เพียงพอและเหมาะสมในการจัดเป็นห้องเรียน ห้องบรรยาย และกิจกรรมต่าง ๆ ของมูลนิธิฯ และ ได้แก้ไขชื่อมูลนิธิในภาษาอังกฤษเป็น The Astrological Association of Thailand Foundation under the Patronage of the Supreme Patriarch
ที่อยู่ปัจจุบัน
เลขที่ 24 ถนนอรุณอมรินทร์ แขวงบางยี่ขัน เขตบางพลัด กรุงเทพมหานคร 10700
แหล่งข้อมูลอื่น
เว็บไซต์มูลนิธิสมาคมโหรแห่งประเทศไทยในพระสังฆราชูปถัมภ์
เจ้าหญิงเอลิซาเบธแห่งเดนมาร์ก
เจ้าหญิงเอลิซาเบธ คาโรลีเนอ-มาทิลเดอ อเล็กซันดรีเนอ เฮเลนา โอลกา ธือรา ฟีโอโดรา อัสตริด มาร์กาเรเธอ เดซีเรแห่งเดนมาร์ก (8 พฤษภาคม ค.ศ. 1935 − 19 มิถุนายน ค.ศ. 2018) เป็นพระธิดาในเจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก ทรงมีศักดิ์เป็นพระญาติชั้นที่หนึ่งในสมเด็จพระราชินีนาถมาร์เกรเธอที่ 2 แห่งเดนมาร์ก รัชกาลปัจจุบัน
พระประวัติ
เจ้าหญิงเอลิซาเบธแห่งเดนมาร์ก ประสูติเมื่อวันที่ 8 พฤษภาคม ค.ศ. 1935 ณ โคเปนเฮเกน ประเทศเดนมาร์ก เป็นพระธิดาในเจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก
พระบิดาของพระองค์เป็นพระราชโอรสในพระเจ้าคริสเตียนที่ 10 แห่งเดนมาร์ก กับสมเด็จพระราชินีอเล็คซันดรีเนอแห่งเดนมาร์ก ส่วนพระมารดาเป็นพระธิดาในเจ้าชายฮารัลด์แห่งเดนมาร์ก กับเจ้าหญิงเฮ็ลเลนา อาเดิลไฮท์แห่งเดนมาร์ก
พระองค์มีพระอนุชาสองคนคือ เจ้าชายอิงกอล์ฟแห่งเดนมาร์ก (ประสูติ 17 กุมภาพันธ์ ค.ศ. 1940) และเจ้าชายคริสเตียนแห่งเดนมาร์ก (ประสูติ 22 ตุลาคม ค.ศ. 1942) ซึ่งต่อมาพระอนุชาทั้งสอง ได้สละพระอิสริยยศ และดำรงพระยศเป็น เคานท์แห่งโรเซินบอร์ก
เจ้าหญิงทรงพำนักร่วมกับเคลาส์ แฮร์มันเซินกว่า 20 ปี โดยที่มิได้เสกสมรส จนกระทั่งเขาเสียชีวิตลงในปี ค.ศ. 1997 โดยที่ทั้งสองมิได้มีโอรส-ธิดาด้วยกัน
สำนักพระราชวังเดนมาร์กออกแถลงการณ์ว่าเจ้าหญิงเอลิซาเบธสิ้นพระชนม์เมื่อวันที่ 19 มิถุนายน ค.ศ. 2018 ณ พระราชวังโซร์เอนฟรี โคเปนเฮเกน โดยจะมีพระราชพิธีปลงพระศพ ณ โบสถ์ลิงบี และฝังพระศพไว้เคียงข้างกับศพของเคลาส์ แฮร์มันเซิน
เอ็มเน็ตเอเชียมิวสิกอะวอดส์ 2015
เอ็มเน็ตเอเชียมิวสิกอะวอดส์ 2015 เป็นงานประกาศผลรางวัลเอ็มเน็ตเอเชียมิวสิกอะวอดส์ครั้งที่ 17 จัดขึ้นในวันที่ 2 ธันวาคม พ.ศ. 2558 ณ เอเชียเวิลด์-เอ็กซ์โป, ประเทศฮ่องกง ซึ่งนับเป็นครั้งที่ 6 ที่งานประกาศผลรางวัล MAMA ออกมาจัดนอกประเทศเกาหลีใต้
วัดธรรมจริยาภิรมย์
วัดธรรมจริยาภิรมย์ เป็นวัดสังกัดคณะสงฆ์มหานิกายในหมู่ที่ 1 บ้านหลักสาม ตำบลหลักสาม อำเภอบ้านแพ้ว จังหวัดสมุทรสาคร ก่อตั้งเมื่อปี พ.ศ. 2447 โดยนายห่วง ศรีนิเวศน์ ซึ่งอยู่ในตระกูลที่พอจะมีจะกินอาศัยอยู่ในตำบลหลักสาม ได้อุปสมบทอยู่ที่วัดคฤหบดีในกรุงเทพมหานคร พี่น้องได้เดินทางมาเยี่ยมและได้พบกับพระครูจริยาภิรมย์ซึ่งเป็นเจ้าอาวาสวัดคฤหบดี ได้รับการสอบถามจากเจ้าอาวาสถึงสภาพความเป็นอยู่ในตำบลหลักสามที่มีแต่วัดมอญ ใช้การสวดเป็นภาษามอญซึ่งฟังแล้วไม่เข้าใจ พระครูจริยาจึงแนะนำให้ไปสร้างวัดไทยขึ้น จึงได้สร้างวัด ใช้ชื่อว่า วัดใหม่มธุรส แต่เมื่อแจ้งให้เจ้าอาวาสวัดคหบดีทราบ ได้เปลี่ยนชื่อเป็น "วัดธรรมจริยาภิรมย์" ตามชื่อของพระครูจริยาภิรมย์ ซึ่งเป็นผู้ดำเนินการสร้างวัดให้ ต่อมาได้รับพระราชทานวิสุงคามสีมา เมื่อวันที่ 9 กุมภาพันธ์ พ.ศ. 2474
ด้านการศึกษา วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2488 โรงเรียนพระปริยัติธรรมแผนกบาลี เปิดสอนเมื่อ พ.ศ. 2520 และโรงเรียนผู้ใหญ่วัด เปิดสอนเมื่อ พ.ศ. 2537
อาคารเสนาสนะ
อุโบสถ กว้าง 7.50 เมตร ยาว 12 เมตร สร้างเมื่อ พ.ศ. 2477 มี ศาลาการเปรียญ กว้าง 10 เมตร ยาว 17 เมตร สร้างเมื่อ พ.ศ. 2500 มีหอสวดมนต์ กว้าง 6 เมตร ยาว 12 เมตร สร้างเมื่อ พ.ศ. 2505 มีกุฏิสงฆ์ จำนวน 9 หลัง เป็นอาคารไม้ 1 หลัง และตึก 8 หลัง มีศาลาอเนกประสงค์ ศาลาบำเพ็ญกุศล จำนวน ๒ หลัง สร้างด้วยคอนกรีตเสริมเหล็ก เจดีย์ใหญ่ชั้นบนเป็นที่ประดิษฐานหลวงพ่ออู่ทอง
รายชื่อโรงแรมในประเทศเกาหลีเหนือ
นี่คือ รายชื่อโรงแรมในประเทศเกาหลีเหนือ
ราชวงศ์ถังยุคหลัง
ราชวงศ์โฮ่วถัง (Later Tang Dynasty) (ค.ศ. 923 - 936) เป็นราชวงศ์ที่ 2 ในยุคห้าราชวงศ์และสิบอาณาจักร สถาปนาโดย จักรพรรดิถังซวงจง (หลี่คุนซู) เมื่อ ค.ศ. 923 (พ.ศ. 1466) โดยราชวงศ์นี้มีอาณาเขตครอบคลุมดินแดนทางเหนือของจีนปัจจุบันทั้งหมด แต่ราชวงศ์นี้ ปกครองจีนเพียงแค่ 13 ปี จักรพรรดิองค์สุดท้ายคือ จักรพรรดิถังโม่ตี้ (ค.ศ. 934 - 936) ได้เสียเอกราชแก่ราชวงศ์โฮ่วจิ้นในที่สุด
สายฮิงาชิยามะ
สายฮิงาชิยามะ (東山線) หรือสาย 1 เป็นเส้นทางรถไฟฟ้า ส่วนหนึ่งของรถไฟใต้ดินเทศบาลนาโงยะ ในเมืองนาโงยะ ประเทศญี่ปุ่น มีสถานีปลายทาง 2 แห่ง ได้แก่ สถานีทากาบาตะ และ สถานีฟูจิกาโอะกา มีสีทองเป็นสีประจำเส้นทาง และรหัสของทุกสถานี จะขึ้นต้นด้วยตัว H
ระบบรถไฟฟ้า
ศูนย์ซ่อมบำรุงที่ ทากาบาตะ และฟูจิกาโอะกา
พรรคเสรีภาพกัมพูชา
พรรคเสรีกัมพูชา (CLP) เป็นพรรคการเมืองกัมพูชา ก่อตั้งเมื่อเดือนพฤศจิกายน ค.ศ. 2015 โดยเจือ จำเริญ  ได้รับเลือกเป็นประธานพรรคเมื่อวันที่ 4 พฤษภาคม ค.ศ. 2016 มีอุดมการณ์พรรคแบบขวากลาง
ธนาคารอสุจิ
ธนาคารอสุจิ เป็นการให้บริการเก็บตัวอย่างน้ำอสุจิ เพื่อการใช้ต่อไปในอนาคต เช่น การผสมเทียม ความผิดปกติทางด้านร่างกาย หรือเพื่อใช้เป็นตัวอย่างงานวิจัย เป็นต้น ธนาคารอสุจิแห่งแรกของโลกเปิดที่เมือง ไอโอวาซิตีในรัฐไอโอวา สหรัฐอเมริกา และ โตเกียว ประเทศญี่ปุ่น
รูปแบบการเก็บรักษา
การเก็บรักษานั้นเป็นรู้จักกันทั่วโลก คือการแช่ตัวอย่างลงในไนโตเจนเหลว โดยก่อนจะแช่ลงไปนั้น ตัวอย่างจะถูกจัดเก็บไว้ในแท่งเก็บตัวอย่างที่ทำจากพลาสติกทนต่อแรงกดดันสูงและรับความเย็นได้เร็ว โดยเก็บรักษาเชื้ออสุจิไว้ที่อุณหภูมิ ลบ 196 องศาเซลเซียส สามารถเก็บรักษาได้นานหลายสิบปี เพื่อเก็บรักษาเชื้ออสุจิจากผู้บริจาค
การนำน้ำเชื้ออสุจิกลับมาใช้
อสุจิที่ถูกแช่แข็งจะหยุดการเคลื่อนไหว ฉะนั้นก่อนจะนำเชื้ออสุจิมาใช้จึงต้องนำหลอดบรรจุเชื้อไปละลาย และเข้าเครื่องปั่นล้าง แล้วจึงนำเชื้ออสุจิไปใช้ต่อไป ถือว่าเป็นกระบวนการสุดท้ายของธนาคารอสุจิ และต้องทำในห้องที่ปลอดเชื้อเท่านั้น
สุวิทย์ ขาวปลอด
สุวิทย์ ขาวปลอด เป็นนักแปลนิยายสืบสวนอาชญากรรม นิยายวิทยาศาสตร์ เรื่องตื่นเต้นเขย่าขวัญ เป็นเจ้าของสำนักพิมพ์วรรณวิภา ที่มีผลงานนิยายแปลตีพิมพ์อย่างสม่ำเสมอ
ผลงานแปลเล่มแรกของสุวิทย์ คือเรื่อง ฤกษ์เพชฌฆาต (The Deadly Messiah) เขามีผลงานแปลของนักเขียนมีชื่อ ระดับเบสต์เซลเลอร์ เช่น ทอม แคลนซี, ไมเคิล ไครช์ตัน, เคน ฟอลเลตต์, เจฟฟรี่ย์ อาร์เชอร์ และ เจมส์ คลาเวลล์ เป็นต้น
ประวัติ
สุวิทย์เกิดเมื่อวันที่ 30 ตุลาคม พ.ศ. 2497 มีนิสัยรักการอ่านในตั้งแต่วัยเด็ก โดยชอบอ่านหนังสือเป็นชีวิตจิตใจตั้งแต่ชั้นประถมศึกษาปีที่ 3 โดยเริ่มต้นจากการอ่านนิตยสารทุกเล่มที่มีในละแวกบ้าน รวมถึงปั่นจักรยานเพื่อไปหยิบยืมจากคนรู้จักภายในจังหวัดที่อาศัยอยู่
ต่อมาในระดับอุดมศึกษา ได้เข้าศึกษาที่มหาวิทยาลัยศรีนครินทรวิโรฒ วิทยาเขตสงขลา เอกวิชาภาษาอังกฤษ โดยแปลนิยายเล่มแรกให้กับแฟนในสมัยนั้นคือ A Christmas Carol และทำให้เขาสนใจในการแปลหนังสือหลังจากนั้น จึงได้เริ่มหางานเกี่ยวกับการแปล และได้รับโอกาสในอาชีพนักแปลหนังสือเล่มแรกชื่อว่า ฤกษ์เพชฌฆาต (The Deadly Messiah) ให้กับสำนักพิมพ์เซอร์เคิล และมีงานแปลมาไม่ขาดสายเนื่องจากในขณะนั้นธุรกิจการแปลหนังสือรุ่งเรือง และมีการแข่งขันสูง จนถึงจุดหนึ่งสุวิทย์ก็แยกตัวออกมา และร่วมงานกับสำนักพิมพ์บรรณกิจ โดยอาสาแปลให้สำนักพิมพ์ฟรี เพื่อขอเรียนรู้งานภายในสำนักพิมพ์เพื่อที่จะนำไปเปิดสำนักพิมพ์ของตนเองในอนาคต เพราะอยากเลือกแปลหนังสือที่ตนเองสนใจจะแปลจริง ๆ จนกระทั่งสำนักพิมพ์ปิดกิจการ จึงได้เริ่มต้นตั้งสำนักพิมพ์เป็นของตนเอง
สุวิทย์เริ่มตั้งสำนักพิมพ์เป็นของตนเองโดยมีเงินทุนจากมารดาจำนวน 20,000 บาท และแปลหนังสือคนเดียวในนามสำนักพิมพ์วรรณวิภา
งานแปล
สุวิทย์มีงานแปลมากมายที่เป็นที่นิยมของผู้อ่าน เนื่องจากสำนวนการแปลที่สามารถบอกเล่าเรื่องราวและสื่อความหมายตามที่ผู้เขียนต้นฉบับต้องการสื่อจริง ๆ ทำให้มีกลุ่มแฟนหนังสือติดตามงานแปลจากนักเขียนที่ชื่นชอบโดยฝีมือเขา โดยผลงานการแปลของนักเขียนที่เขาภาคภูมิใจและอยากแนะนำให้ผู้อ่านได้อ่านคืองานแปลจาก สตีเวน คิง, ไคลฟ์ คัสเลอร์ และทอม แคลนซี
ทอม แคลนซี
งานแปลของ ทอม แคลนซี ที่สุวิทย์ ขาวปลอดแปล ประกอบไปด้วย
แฮโรลด์ ร็อบบินส์
งานแปลของ แฮโรลด์ ร็อบบินส์ ที่สุวิทย์ ขาวปลอดแปล ประกอบไปด้วย
แกลมพังก์
แกลมพังก์ (glam punk) หรือ ม็อกร็อก (mock rock) เป็นแนวดนตรีที่รวมองค์ประกอบของแกลมร็อกเข้ากับโพรโตพังก์หรือพังก์ร็อก บางครั้งจะรวมการาจพังก์เข้าไปด้วย
แขวงลำผักชี
ลำผักชี เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทประเภทชนบทและเกษตรกรรม ในขณะที่บางส่วนเป็นที่ดินประเภทอุตสาหกรรม (เขตประกอบการอุตสาหกรรมบึงโคล่)
การคมนาคม
ถนนในพื้นที่แขวงลำผักชี ได้แก่
เส้นขนานที่ 72 องศาใต้
เส้นขนานที่ 72 องศาใต้ คือวงกลมละติจูดที่ 72 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 72° ใต้ลากผ่านพื้นที่ดังนี้:
สามเหลี่ยมทองคำ
สามเหลี่ยมทองคำ (ရွှေတြိဂံ နယ်မြေ, ; ສາມຫຼ່ຽມທອງຄຳ) เป็นพื้นที่พรมแดนระหว่างประเทศไทย ลาว และ พม่า จุดบรรจบระหว่างแม่น้ำรวกกับแม่น้ำโขง คำว่า "สามเหลี่ยมทองคำ" (Golden Triangle) คิดขึ้นโดยซีไอเอ โดยทั่วไปหมายถึงพื้นที่อาณาเขตประมาณ 367000 sqmi ซ้อนทับระหว่างสามประเทศ สามเหลี่ยมทองคำควบคู่กับประเทศอัฟกานิสถานในจันทร์เสี้ยวทองคำ เป็นหนึ่งในพื้นที่ที่มีการผลิตฝิ่นที่ใหญ่ที่สุดในโลกนับตั้งแต่ทศวรรษ 1950 นอกจากนี้ที่นี่ยังเป็นแหล่งที่มาของเฮโรอีนที่ใหญ่ที่สุดในโลก จนกระทั่งช่วงต้นศตวรรษที่ 21 ซึ่งอัฟการิสถานขึ้นมาครองตำแหน่งนี้แทน
คลื่นความเย็นในทวีปยุโรป พ.ศ. 2555
นี่คือรายชื่อของ '''ผลกระทบจากอากาศหนาวจัด พ.ศ. 2555'''
จุดเริ่มต้นเหตุการณ์
นับจากวันที่ 30 มกราคม พ.ศ. 2555 ถึง 15 กุมภาพันธ์ พ.ศ. 2555 ยอดผู้เสียชีวิตจากภัยหนาวในยุโรปเพิ่มขึ้นเป็น 600 ราย โดยยูเครนมีผู้เสียชีวิตมากที่สุด 131 คน โปแลนด์อีก 107 ศพ ฮังการี 35 ศพ เซอร์เบีย 20 ศพ และอีก 10 ศพในคอซอวอ และฟินแลนด์ มีอุณหภูมิลดต่ำ -40 องศาเซลเซียส ช่วงกลางคืน ส่วนทางตะวันตกเฉียงใต้ของสาธารณรัฐเช็ก อุณหภูมิดิ่งลงไปแตะ -38.1 องศาเซลเซียส
ในช่วงสัปดาห์ดังกล่าวชาวบ้านเกือบ 1,600 ราย ต้องเข้ารักษาโรคน้ำแข็งกัดและภาวะอุณหภูมิร่างกายต่ำตามสถานพยาบาลต่างๆ ขณะเดียวกันประชาชนอีกหลายหมื่นคนต้องพากันหลบหนีลมหนาวไปหาความอบอุ่นและอาหารร้อนๆทานตามศูนย์พักพิงชั่วคราว 2,000 แห่งทั่วประเทศ ขณะที่สนามบินในหลายประเทศประสบปัญหาในการขึ้นและลงจอกทำให้เที่ยวบินล่าช้าหรือยกเลิกเที่ยวบิน หรือทำการลงจอดในสนามบินใกล้เคียง
ทวีปยุโรป
สภาพอากาศหนาวเย็นคุกคามยุโรปต่อเนื่อง และยอดผู้เสียชีวิตพุ่งเป็นกว่า 550 รายนับจากปลายเดือน ม.ค. ถึงวันที่ 13 กุมภาพันธ์ พ.ศ. 2555 โดยที่แม่น้ำดานูบกลายเป็นน้ำแข็งและในหลายประเทศประกาศห้ามใช้เดินเรืออย่างเด็ดขาด โดยเจ้าหน้าที่การท่าเรือของเบลเกรด ยูโกสลาเวีย เปิดเผยในวันที่ 9 กุมภาพันธ์ พ.ศ. 2555 ว่า แพน้ำแข็งที่มีความหนาประมาณ 1.7 ฟุตได้ปกคลุมแม่น้ำดานูบเป็นระยะทางยาวหลายร้อยกิโลเมตร จากความยาวทั้งหมด 1,780 กิโลเมตร โดยครอบคลุมพื้นที่มากกว่า 6 ประเทศ จากทั้งหมด 9 ประเทศที่แม่น้ำนี้ไหลผ่าน และส่งผลให้เรือจำนวนมากติดอยู่ตามท่าเรือต่าง ๆ ของแม่น้ำสายที่มีความจอแจที่สุดในยุโรปสายนี้
ประเทศเอสโตเนีย
ประเทศเอสโตเนียต่างแถลงในสัปดาห์เดียวกันว่าพบเหยื่ออากาศหนาวรายแรกของประเทศ โดยในเอสโตเนีย พบชายคนหนึ่งนอนหนาวตายบนถนนในเมืองทาลลินน์ ส่วนที่ฝรั่งเศส ชายวัย 82 ปี เสียชีวิตจากภาวะอุณหภูมิร่างกายต่ำในหมู่บ้านเลมแบร์ก ทางเหนือของประเทศ
ประเทศมอนเตเนโกร
มอนเตเนโกรประกาศภาวะฉุกเฉินหลังหิมะปิดกั้นถนนและทางรถไฟเกือบทั่วประเทศ โดยมีผู้เสียชีวิตแล้ว 3 คน ส่วนประชาชนกว่า 50 คนต้องติดค้างอยู่บนขบวนรถไฟทางตอนเหนือมานานกว่า 2 วันแล้ว ท่ามกลางความพยายามเข้าไปช่วยเหลือของหน่วยกู้ภัย
ประเทศฝรั่งเศส
ในฝรั่งเศส ด้วยสภาพอากาศที่หนาวเหน็บทำให้ประชาชนต้องพึ่งระบบทำความร้อนมากขึ้น ดังนั้นจึงคาดหมายว่าในปีนี้ตัวเลขการใช้ไฟฟ้าน่าจะทุบสถิติสูงสุดที่ทำไว้เมื่อปี 2010 ขณะที่เจ้าหน้าที่ต้องร้องขอผู้บริโภคในบางแคว้นให้งดใช้เครื่องใช้ไฟฟ้าอย่างน้อย 4 ชั่วโมงต่อวัน เพื่อป้องกันปัญหาไฟดับ นอกจากนั้นประเทศฝรั่งเศสได้แถลงข่าวผู้เสียชีวิตรายแรกจากอากาศหนาวเช่นกัน โดย เมื่อวันที่ 6 กุมภาพันธ์ มีสถิติผู้เสียชีวิต 6 ราย
ประเทศเนเธอร์แลนด์
เนเธอร์แลนด์ อุณหภูมิก็ลดต่ำลงเหลือเพียง -21 องศาเซลเซียส ซึ่งนับเป็นสถิติที่ต่ำที่สุดในรอบ 27 ปี ส่งผลให้เที่ยวบินหลายสิบเที่ยวที่ลงจอดที่สนามบินนานาชาติชิโพล กรุงอัมสเตอร์ดัม ต้องประสบปัญหาล่าช้า
สหราชอาณาจักร
สภาพอากาศหนาวจัดส่งผลให้สนามบินนานาชาติฮีทโทรว์ กรุงลอนดอน ต้องยกเลิกเที่ยวบินถึง 1300เที่ยวหรือประมาณร้อยละ 30 ในขณะที่การจราจรบนท้องถนนประสบปัญหาอย่างหนัก เนื่องจากมีหิมะกีดขวางบนพื้นผิวการจราจรจนประชาชนสัญจรไปมาได้อย่างยากลำบาก
ประเทศลิทัวเนีย
มีอุณหภูมิติดลบ 31 องศา ยอดผู้เสียชีวิตเพิ่มเป็น 23 ราย
ประเทศโปแลนด์
ยอดผู้เสียชีวิตในโปแลนด์เพิ่มเป็น 107 ราย จากอุณหภูมิที่ติดลบ 27 องศา และกระทรวงมหาดไทยขอให้ประชาชนตรวจสอบเครื่องทำความอุ่น หลังจากมีบางคนเสียชีวิตเพราะสูดดมก๊าซคาร์บอนมอนอกไซด์เข้าไปในระบบหายใจระบบเครื่องทำความอุ่นที่ผิดพลาดจากอากาศหนาวจัด ส่งผลให้เกิดอุบัติเหตุไฟไหม้บ้านพักและอพาร์ตเมนต์ของประชาชนโดยมีผู้เสียชีวิตไป 8 ราย
ประเทศคอซอวอ
เกิดหิมะถล่มเข้าใส่หมู่บ้านแห่งหนึ่งในหุบเขา ทำให้ชาวบ้าน 10 คนติดอยู่ใต้หิมะสูง 10 เมตรหิมะ โดยมีผู้เสียชีวิต 1 ราย กองกำลังรักษาสันติภาพของนาโตส่งเฮลิคอปเตอร์ไปช่วยชาวบ้าน แต่ไม่สามารถลงจอดได้เพราะหมอกหนา
ประเทศโรมาเนีย
โรมาเนียรายงานผู้เสียชีวิต 68 รายนายกรัฐมนตรี รัฐมนตรีกลาโหม และรัฐมนตรีมหาดไทยบินไปยังแคว้นบูโซ ทางภาคตะวันออก ซึ่งเป็นพื้นที่หนึ่งที่ได้รับผลกระทบอย่างหนัก พร้อมเรียกร้องให้เจ้าหน้าที่เร่งมือเพื่อลำเลียงอาหารทางอากาศไปยังหมู่บ้านบางแห่งที่อาหารกำลังร่อยหรอ
ทางการเจ้าหน้าที่คาดว่าชาวบ้าน 30,000 คนในโรมาเนียยังถูกตัดขาด และอีกกว่า 110,000 คนในประเทศแถบคาบสมุทรบอลข่านก็ถูกตัดขาดเช่นกัน รวมถึง 60,000 คนในมอนเตเนโกร หรือคิดเป็นเกือบ 10% ของประชากรทั้งประเทศ
ประเทศฮังการี
ฮังการีมีผู้เสียชีวิต 35 ราย
ประเทศรัสเซีย
โฆษกกระทรวงสาธารณสุขรัสเซียแถลงว่า มีผู้เสียชีวิตจากสภาพอากาศหนาวเย็นในประเทศแล้วอย่างน้อย 110 คนนับตั้งแต่ต้นปี ซึ่งข้อมูลผู้เสียชีวิตดังกล่าวไม่นับรวมเด็กที่มีอายุต่ำกว่า 18 ปี ขณะที่มีรายงานโรงเรียนหลายแห่งถูกปิด และประชาชนจำนวนมากไม่มีกระแสไฟฟ้าใช้ ท่ามกลางอุณหภูมิหนาวเย็นจัด โดยอุณหภูมิทั่วรัสเซียเมื่อเช้านี้อยู่ที่ระหว่างลบ 22 องศาเซลเซียส-ลบ 33 องศาเซลเซียส
ประเทศอิตาลี
ถึงวันที่ 6 กุมภาพันธ์ พ.ศ. 2555 อิตาลีมีผู้เสียชีวิต 17 ราย
ประเทศบัลแกเรีย
หมู่บ้านไบเซอร์ ทางตะวันออกเฉียงใต้ของบัลแกเรีย เขื่อนที่อยู่ใกล้หมู่บ้าน เกิดแตก ทำให้ทั้งหมู่บ้านจมอยู่ใต้น้ำเย็นจัดที่สูงถึง 2.5 เมตร ส่วนอีก 4 คนเสียชีวิตขณะอยู่ในรถยนต์ที่ถูกพัดตกจากสะพาน ลงไปในแม่น้ำ
ประเทศเซอร์เบีย
ด้านกรุงเบลเกรด เมืองหลวงเซอร์เบีย ดำเนินมาตรการจำกัดการใช้ไฟฟ้าเพราะไฟฟ้าทำท่าจะขาดแคลน โดยได้มีการขอร้องบริษัทต่างๆ ให้ลดกิจกรรมลงให้เหลือน้อยที่สุด ทั้งยังประกาศให้วันศุกร์ที่ผ่านมา (10 ก.พ.) เป็นวันที่ไม่ต้องทำงาน เพิ่มเติมจากวันหยุดเนื่องในวันชาติเมื่อวันพุธและพฤหัสบดี (8-9 ก.พ.) มีผู้เสียชีวิตทั้งหมด 20 รายโดยนักเศรษฐศาสตร์ระบุว่าสภาพอากาศที่หนาวเย็นอาจทำให้เซอร์เบียมีความเสียหายคิดเป็นมูลค่ากว่า 500 ล้านยูโร หรือราว 2 หมื่นล้านบาท นอกจากนี้อุตสาหกรรมกว่า 2,000 แห่งต้องหยุดชะงักและต้องสั่งปิดโรงเรียนทั้งหมดไปจนถึงวันที่ 20 กุมภาพันธ์นี้ โดยพายุหิมะยังคงพัดถล่มเซอร์เบียทำให้ถนนหนทางต่างๆถูกปิดและการจราจรบนทางหลวงหลักก็เคลื่อนตัวได้อย่างช้าๆ วันที่ 20กุมภาพันธ์ พ.ศ. 2555 น้ำแข็งที่ละลายในแม่น้ำบูลดานูบได้ละลายเป็นก้อนจำนวนมหาศาลส่งผลให้น้ำแข็งเคลื่อนที่ไปตามกระแสน้ำและกระแทกสร้างความเสียหายกับเรือรวมถึงวัตถุอื่น ๆ และสายน้ำที่เกิดจากภาวะน้ำแข็งละลายได้ซัดให้เรือหลายลำเคลื่อนกระแทกกันก่อให้เกิดความเสียหายทางเศรษฐกิจ
ประเทศญี่ปุ่น
รัฐบาลญี่ปุ่น ต้องส่งเจ้าหน้าที่ช่วยกวาดหิมะตามบ้านเรือนและสถานที่ต่างๆ ในเมืองซูนัง จังหวัดนีงาตะ ซึ่งเป็นพื้นที่ที่เกิดหิมะตกหนัก โดยมีหิมะสูง 3.40 เมตร เบื้องต้นมีรายงานผู้เสียชีวิตมากกว่า 50 คน ส่วนใหญ่เป็นคนสูงอายุ ขณะที่ผู้เสียชีวิตส่วนหนึ่งเกิดจากพลัดตกจากหลังคาเพราะขึ้นไปกวาดหิมะป้องกันหลังคาถล่ม แบ่งเป็นจังหวัดนีงาตะ 12 ราย จังหวัดฮกไกโด 10 ราย จังหวัดอาโอโมริ 9 ราย บาดเจ็บ 700 รายทางตะวันตกของประเทศ และเจ้าหน้าที่แสดงความกังวลอย่างมากต่อประชาชนทางตอนเหนือจำนวนมาก ที่ยังคงต้องอาศัยอยู่ในสถานพักพิงชั่วคราว หลังเกิดเหตุแผ่นดินไหวรุนแรงและสึนามิเมื่อเดือนมีนาคมปีที่แล้วมีรายงานว่าในบางพื้นที่ของจังหวัดนีงาตะมีหิมะปกคลุมสูงเกือบ 3.3 เมตร ผลกระทบที่ญี่ปุ่น
ส่วนทางการเผยว่าได้เตรียมพร้อมงบประมาณรับมือภัยพิบัติฉุกเฉินเพื่อใช้ในการเก็บกวาดหิมะ พร้อมเตือนประชาชนให้พร้อมรับมือหิมะตกหนักระลอกใหม่ และเรียกร้องให้ผู้ที่ออกไปเก็บกวาดหิมะ ทำงานเป็นกลุ่มและสวมใส่อุปกรณ์นิรภัยเพื่อป้องกันหิมะถล่มทับ
เป็นที่น่าสังเกตว่าภาวะหิมะตกหนักที่ญี่ปุ่น ชาติในภูมิภาคเอเชียตะวันออก เป็นสถานการณ์คล้ายกับที่กำลังเกิดขึ้นในอีกซีกโลกหนึ่ง
วันที่ 13 กุมภาพันธ์ พ.ศ. 2555 สืบเนื่องจากนักศึกษาชาวญี่ปุ่นราว 60 คนมีอาการเป็นไข้หวัด เจ้าหน้าที่ของประเทศนิวซีแลนด์ได้ดำเนินการกักตัวผู้โดยสารทั้งหมด 274 คนไว้บนเครื่องบินราว 3ชั่วโมงและส่งเจ้าหน้าที่ไปตรวจสอบเบื้องต้นพบเป็นไข้หวัดตามฤดูกาลเท่านั้น
ประเทศจีน
วันที่ 28 มกราคม พ.ศ. 2555 มณฑลกว่างโจว ทางภาคใต้ของจีน เป็นหนึ่งในพื้นที่ที่ได้รับผลกระทบมากที่สุดจากสภาพอากาศที่หนาวจัด พื้นที่ส่วนใหญ่ถูกปกคลุมด้วยน้ำแข็ง เมืองและตำบล กว่า 100 แห่ง ต้องออกประกาศเตือนภัยจากสภาวะน้ำแข็งที่เกิดขึ้น นอกจากนี้ยังมีฝนตกลงมาอีก ทำให้เกิดหมอกลงหนาจัด ส่งผลต่อทัศนวิสัยที่เลวร้าย ผู้ใช้รถต้องขับขี่ด้วยความระมัดระวัง และทางการต้องระดมเจ้าหน้าที่ออกกวาดหิมะออกจากพื้นถนนขณะที่ มณฑลกวางตุ้งคาดว่าจะมีฝนตกอีกหลายวัน ท่ามกลางสภาพอากาศที่หนาวเย็นจากอุณหภูมิที่ลดต่ำกว่า 0 องศาเซลเซียส ในบริเวณทางหลวงที่เชื่อมต่อระหว่างกรุงปักกิ่ง เกาะฮ่องกง และมาเก๊า
วันที่ 5 กุมภาพันธ์ พ.ศ. 2555 หลายพื้นที่ทางภาคเหนือของจีน ต้องประสบกับอากาศที่หนาวเย็นจัดในรอบหลายสิบปี อุณหภูมิติดลบถึง 40 องศาเซลเซียส น้ำในแม่น้ำลำคลองจับตัวกันเป็นก้อนน้ำแข็ง ขณะที่ทางการมีคำเตือนว่า มวลอากาศระลอกใหม่กำลังจะแผ่ปกคลุมในช่วง 2 วันนี้ โดยอุณหภูมิจะลดลงอีก 6-8 องศาเซลเซียส ในพื้นที่ภาคกลางและภาคตะวันออก แต่ในบางพื้นที่ของเขตมองโกเลียใน และทางตะวันออกเฉียงเหนืออุณหภูมิจะลดต่ำลงได้ถึงลบ 14 องศาเซลเซียส ขณะที่ในเขตปกครองตนเองทิเบตมีรายงานว่า ฝูงปศุสัตว์พากันล้มตายไปแล้วกว่า 2,600 ตัว
วันที่ 10 กุมภาพันธ์ พ.ศ. 2555 น้ำตกหู้โขว์ในจีน แข็งตัวเนื่องจากอากาศที่หนาวจัด เนื่องจากอากาศหนาวอุณหภูมิลบ 17 องศา
วันที่ 23 กุมภาพันธ์ พ.ศ. 2555 เขตปกครองตนเองซินเจียงอุยกูร์ในภาคตะวันออกเฉียงเหนือ และมณฑลจี๋หลินมณฑลเจียงซีมณฑลอานฮุยในภาคตะวันตกเฉียงเหนือเผชิญกับหิมะตกหนักบางพื้นที่มีหิมะตกหนักถึง 200 มิลลิเมตรและมีหมอกลงจัด สภาพอากาศที่เหลวร้ายทำให้ต้องปิดทางด่วน ส่วนท่าอากาศยานนานาชาติซ่างไห่ผู่ตง มีเที่ยวบินยกเลิกจำนวน 138 เที่ยวบิน
ประเทศไทย
นายวิบูลย์ สงวนพงศ์ อธิบดีกรมป้องกันและบรรเทาสาธารณภัย เปิดเผยว่า ขณะนี้มีพื้นที่ประกาศเป็นพื้นที่ประสบภัยพิบัติกรณีฉุกเฉิน (ภัยหนาว) 33 จังหวัด 423 อำเภอ 3,494 ตำบล 125,689 หมู่บ้าน แยกเป็น ภาคเหนือ 13 จังหวัด ได้แก่ เชียงราย เชียงใหม่ แม่ฮ่องสอน แพร่ อุตรดิตถ์ พิษณุโลก น่าน ตาก พะเยา ลำปาง ลำพูน เพชรบูรณ์ และกำแพงเพชร ภาคตะวันออกเฉียงเหนือ 17 จังหวัด ได้แก่ สกลนคร เลย หนองคาย นครพนม อุบลราชธานี มหาสารคาม มุกดาหาร กาฬสินธุ์ บุรีรัมย์ ศรีสะเกษ บึงกาฬ อุดรธานี หนองบัวลำภู ขอนแก่น สุรินทร์ ชัยภูมิ และนครราชสีมา ภาคกลาง 3 จังหวัด ได้แก่ สุพรรณบุรี ราชบุรี และนครปฐม ในวันที่ 1 กุมภาพันธ์ พ.ศ. 2555 พบผู้เสียชีวิต 1 ราย ที่จังหวัดสกลนคร ได้แก่ นายสาคร ราชบัญดิษฐ์ อายุ 39 ปี
ประเทศอัฟกานิสถาน
อากาศหนาวจัดติดลบ 16 องศาเซลเซียสและมีหิมะตกหนักที่สุดใน 15 ปี และภัยหนาวตลอดหนึ่งเดือนนี้ทำให้มีเด็กเสียชีวิต 24 ราย เกิดไฟฟ้าดับและการจราจรหยุดชะงัก วันที่ 10 กุมภาพันธ์ พ.ศ. มีรายงานผู้เสียชีวิต 41 รายจากอากาศเย็นจัดในเมือง 3 แห่ง ได้แก่ คาบูล กอร์ และบาดัคชาน โดยผู้เสียชีวิตที่กรุงคาบูล มีจำนวน 24 คน ส่วนใหญ่เป็นประชาชนที่อาศัยอยู่ในศูนย์อพยพหนีการสู้รบจากพื้นที่ต่างๆ ศูนย์พยากรณ์อากาศ รายงานว่า กรุงคาบูลเผชิญกับสภาพอากาศหนาวรุนแรงที่สุดและหิมะตก
ประเทศอิสราเอล
สภาพอากาศแปรปรวน ยังเกิดขึ้นในแถบตะวันออกกลางและอิสราเอล โดยพื้นที่ทางตอนเหนือของอิสราเอล หิมะทับถมสูงถึง 70 เซนติเมตร จนทางการต้องประกาศหยุดเรียน ส่วนถนนก็ใช้การไม่ได้หลายสาย
ปาเลสไตน์
ทั้งในเขตเวสต์แบงค์ และนครเยรูซาเล็ม ตื่นตาตื่นใจเมื่อมีหิมะโปรยปรายปกคลุมท้องถนน และบ้านเรือนขาวโพลนเป็นครั้งแรกในรอบ 4 ปี แม้หิมะจะส่งผลทำให้การคมนาคมหยุดชะงัก กระทั่งกวาดหิมะเสร็จ แต่เด็กๆ ทั้งยิว และปาเลสไตน์กลับสนุกสนานเพราะได้เล่นหิมะเต็มที่ เช่นเดียวกับที่เมืองรามัลเลาะห์ในเขตเวสต์ แบงค์ ทั้งวัยรุ่น และเจ้าหน้าที่ต่างขว้างหิมะเล่นกันเต็มที่ โดยมีรายงานว่าพื้นที่นี้ไม่มีหิมะตกเลยในรอบ 4ปีที่ผ่านมา
ประเทศแอลจีเรีย
โดยมีรายงานผู้เสียชีวิตจากอุบัติเหตุท้องถนนลื่น หรืออื่นๆ ที่มาจากสภาพความหนาวเย็นในแอลจีเรีย 16 ราย
ประเทศลิเบีย
ในวันที่ 6 กุมภาพันธ์ มีหิมะตกหนักในเมืองตริโปลีซึ่งเป็นเหตุการณ์ที่หายากมาก
ปฏิกิริยา
ผู้คนจำนวนหนึ่งพากันไปเล่นสเกตในช่วงที่แม่น้ำลำคลองและทะเลสาบกลายเป็นน้ำแข็ง รวมถึงชาวเยอรมนีหลายพันคนที่พากันไปยังทะเลสาบอัสเซนนัลสเตอร์ในเมืองฮัมบวร์ค ซึ่งกลายเป็นน้ำแข็งครั้งแรกในรอบ 15 ปี ด้านนักท่องเที่ยวสาธารณรัฐเช็กพากันไปที่หมู่บ้านวิลดา ซึ่งเป็นจุดหนึ่งที่หนาวที่สุดในประเทศ เพื่อสัมผัสอุณหภูมิติดลบ 39 องศาเซลเซียส เช่นเดียวกับบางพื้นที่ของสวิตเซอร์แลนด์ที่หนาวเป็นประวัติการณ์ด้วยอุณหภูมิลบ 2 องศา และหน่วยงานด้านการท่องเที่ยวกล่าวว่าหิมะที่ปกคลุมทะเลสาบฟรายบูร์ก หนาพอที่เครื่องบินจะลงจอดได้ ขณะเดียวกัน แม่น้ำดานูบในประเทศบัลแกเรียก็กลายเป็นน้ำแข็งเป็นครั้งแรกในรอบ 27 ปี จากก่อนหน้านี้ที่หลายประเทศต้องปิดเส้นทางเดินเรือบนแม่น้ำสายนี้เป็นระยะทางหลายร้อยกิโลเมตรเพราะน้ำกลายเป็นน้ำแข็งหนา
ประเทศทาจิกิสถานในโอลิมปิกเยาวชนฤดูร้อน 2010
ประเทศทาจิกิสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติทาจิกิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 5 ชนิดกีฬา ผลการแข่งขันครั้งนี้ประเทศทาจิกิสถานได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขันดังนี้ :
51 ม้าบิน บี
51 ม้าบิน บี (51 Pegasi b) หรือบางครั้งเรียกอย่างไม่เป็นทางการว่า เบลเลโรพอน (Bellerophon) เป็นดาวเคราะห์นอกระบบที่อยู่ห่างประมาณ 50 ปีแสงจากโลกในบริเวณกลุ่มดาวม้าบิน เป็นดาวเคราะห์นอกระบบดวงแรกที่ถูกค้นพบในวงโคจรรอบดาวฤกษ์ในแถบลำดับหลัก คือ 51 ม้าบิน ซึ่งเป็นดาวฤกษ์คล้ายดวงอาทิตย์ (ดาวเคราะห์นอกระบบดวงแรกสุดที่มีการค้นพบนั้นโคจรรอบพัลซาร์ PSR 1257 ค้นพบโดย Aleksander Wolszczan เมื่อปี ค.ศ. 1992) ซึ่งเป็นการค้นพบครั้งใหญ่ในงานวิจัยด้านดาราศาสตร์ มันเป็นดาวเคราะห์ต้นแบบสำหรับการจัดระดับดาวเคราะห์ในประเภท ดาวพฤหัสบดีร้อน
นักเขียนการ์ตูน
นักวาดการ์ตูน (Cartoonist) คือบุคคลผู้มีความเชี่ยวชาญเป็นพิเศษในการเขียนการตูน ตามธรรมเนียมแล้วงานเขียนของนักเขียนการ์ตูนส่วนใหญ่จะเป็นแนวการ์ตูนขำขัน (ซึ่งปัจจุบันก็ยังคงเป็นเช่นนั้น) และมีจุดมุ่งหมายในการนำเสนอเบื้องต้นคือเพื่อความบันเทิง งานเขียนดังกล่าวมีเนื้อหาที่หลากหลาย นำเสนอในรูปแบบการ์ตูนช่องเดียวจบ และตีพิมพ์ในสื่อชนิดต่างๆ เช่น ในนิตยสารหรือในหนังสือพิมพ์รายวัน เป็นต้น
คำว่านักเขียนการ์ตูนนี้ยังมีการประยุกต์ใช้ หมายถึงนักเขียนที่เขียนการ์ตูนประเภทหลายช่องจบ (comic strips) การ์ตูนคอมมิค (comic books) และการ์ตูนเรื่องยาวหรือนิยายภาพ (graphic novels) ด้วย
ดูเพิ่ม
Striptekenaar
พระเจ้าวิตโตรีโอ เอมานูเอเลที่ 3 แห่งอิตาลี
พระเจ้าวิตโตรีโอ เอมานูเอเลที่ 3 แห่งอิตาลี (Vittorio Emanuele Ferdinando Maria Gennaro di Savoia; Vittorio Emanuele III, Viktor Emanueli III; 11 พฤศจิกายน ค.ศ. 1869 — 28 ธันวาคม ค.ศ. 1947) ทรงขึ้นครองราชย์ในฐานะพระมหากษัตริย์แห่งอิตาลี ตั้งแต่วันที่ 29 กรกฎาคม ค.ศ. 1900 จนกระทั่งทรงสละราชบังลังก์ เมื่อวันที่ 9 พฤษภาคม ค.ศ. 1946 นอกจากนั้น พระองค์ทรงเป็นจักรพรรดิแห่งเอธิโอเปีย (ค.ศ. 1936 - ค.ศ. 1941) และพระมหากษัตริย์แห่งแอลเบเนีย (ค.ศ. 1939 - ค.ศ. 1943) ในช่วงรัชสมัยของพระองค์เป็นเวลาเกือบ 46 พรรษา ซึ่งเริ่มต้นขึ้นภายหลังจากการลอบปลงพระชนม์ พระเจ้าอุมแบร์โตที่ 1 ผู้เป็นพระบิดาของพระองค์ ราชอาณาจักรอิตาลีได้เข้าไปพัวพันกับสงครามโลกสองครั้ง รัชสมัยของพระองค์ยังครอบคลุมถึงการก่อตั้ง เถลิงอำนาจ และการล่มสลายของลัทธิฟาสซิสต์ของอิตาลีและระบอบการปกครอง
พระเจ้าวิตโตรีโอ เอมานูเอเลที่ 3 ทรงสละราชบังลังก์ในปี ค.ศ. 1946 เพื่อสนับสนุนให้แก่ อุมแบร์โตที่ 2 พระราชโอรสของพระองค์ โดยทรงคาดหวังว่าจะส่งเสริมการสนับสนุนสถาบันพระมหากษัตริย์ให้เข้มแข็งต่อต้านการลงประชามติของประชาชนในการยกเลิกสถาบันพระมหากษัตริย์ซึ่งประสบความสำเร็จในที่สุด หลังจากนั้นพระองค์ทรงลี้ภัยไปยังอะเล็กซานเดรีย ประเทศอียิปต์ ซึ่งทรงสวรรคตและพระศพถูกฝังในปีต่อมา ในมหาวิหารเซนต์แคทเธอรีนแห่งอะเล็กซานเดรีย ในปี ค.ศ. 2017 พระศพได้ถูกย้ายไปฝังไว้ที่อิตาลี ตามข้อตกลงระหว่างประธานาธิบดีอิตาลี แซร์โจ มัตตาเรลลา และประธานาธิบดีอียิปต์ อับเดล ฟัตตอห์ เอล-ซิซี
พระเจ้าวิตโตรีโอ เอมานูเอเลที่ 3 ถูกเรียกขานโดยชาวอิตาลีบางคนว่า Sciaboletta ("กระบี่น้อย") เนื่องจากความสูงของพระองค์อยู่ที่ 1.53 เมตร(5 ฟุต 0 นิ้ว) และ il Re soldato (ทหารกษัตริย์) จากการที่พระองค์ทรงนำพาประเทศในช่วงสงครามโลกสองครั้ง
แหล่งข้อมูลอื่น
1869 1947
วงศ์เทียนเกล็ดหอย
วงศ์เทียนเกล็ดหอย หรือ Plantaginaceae เป็นวงศ์ของพืชมีดอกในอันดับ Lamiales สกุลหลักคือ Plantago  ส่วนการจัดจำแนกในระบบเก่า จัดให้อยู่ในอันดับ Plantaginales
สกุล
วงศ์ Plantaginaceae s.l. / Veronicaceae ประกอบด้วย 90 สกุลและประมาณ 1,700 สปีชีส์ สกุลที่ใหญ่ที่สุดคือVeronica ที่มีประมาณ 450 สปีชีส์ สกุลทั้งหมดของ  Plantaginaceae เคยรวมอยู่ในวงศ์ Scrophulariaceae
เคชา
เคชา โรส เซเบิร์ต (Kesha Rose Sebert; เกิด 1 มีนาคม ค.ศ. 1987) (เดิมถูกออกแบบชื่อเป็น Ke$ha) เป็นนักร้องชาวอเมริกัน ใน ค.ศ. 2005 ขณะอายุ 18 ปี เคชาเซ็นสัญญากับค่ายเพลงเคโมซาบีเรเคิดส์ของดร.ลู้ก เธอแจ้งเกิดในต้นปี ค.ศ. 2009 หลังจากมีส่วนร่วมในเพลง "ไรต์ราวด์" ซิงเกิลอันดับหนึ่งของโฟล ไรเดอ ดนตรีและภาพลักษณ์ของเคชาผลักดันให้เธอประสบความสำเร็จทันที จากอัลบั้มแรกชื่อ แอนิมัล เปิดตัวบนชาร์ตในสิบอันดับแรกในหลายประเทศ เธอเคยมีซิงเกิลอันดับหนึ่งสามเพลง ได้แก่ "ทิกทอก" และ "วีอาร์ฮูวีอาร์" ในฐานะนักร้องเดี่ยว และ "ทิมเบอร์" ในฐานะนักร้องรับเชิญ ขณะเดียวกัน เธอได้แต่งเพลงให้ศิลปินคนอื่น ๆ อีกหลายคน กลายเป็นนักแต่งเพลงที่เป็นที่นับถือ อัลบั้ม วอร์เรียร์ สตูดิโออัลบั้มที่สองของเธอ ออกจำหน่ายใน ค.ศ. 2012 มีเพลง "ดายยัง" ซิงเกิลติดสิบอันดับแรกติดต่อกันเป็นเพลงที่แปด ครั้งหนึ่ง "ทิกทอก" เคยเป็นหนึ่งในซิงเกิลดาวน์โหลดที่ขายดีที่สุดในประวัติศาสตร์ ทำยอดขายได้มากกว่า 14 ล้านซิงเกิลทั่วโลก
เคชาเคยพัวพันกับสิทธิสัตว์และกิจกรรมเกี่ยวกับกลุ่มบุคคลที่มีความหลากหลายทางเพศ (LGBT) เธอได้รับรางวัลและได้เข้าชิงรางวัลมากมาย เช่น เธอชนะรางวัลเอ็มทีวียุโรปมิวสิกอะวอร์ดสาขาศิลปินหน้าใหม่ในปี ค.ศ. 2010 จนถึงเดือนพฤศจิกายน ค.ศ. 2013 มีการบันทึกว่าเธอขายเพลงได้มากกว่า 33 ล้านหน่วยในสหรัฐ และ 60 ล้านหน่วยทั่วโลก
อ้างอิง
1987
ปิยะ ศาสตรวาหา
ปิยะ ศาสตรวาหา หรือรู้จักกันในนาม โป้ โยคีเพลย์บอย (เกิด 7 มกราคม พ.ศ. 2518) เป็นนักร้อง นักแต่งเพลง และนักแสดงชาวไทย เป็นนักร้องนำ โยคีเพลย์บอย และอดีตสมาชิกวง ทูเดย์ส อะโกคิดส์
ประวัติ
ปิยะ ศาสตรวาหา หรือ โป้ โยคีเพลย์บอย (เกิด 7 มกราคม พ.ศ. 2518 เป็นลูกคนกลาง เมื่อโป้อายุได้ 9 เดือนคุณป้าซึ่งเป็นพี่น้องกับแม่ได้ขอไปเลี้ยงทำให้โป้เติบโตมากับครอบครัวของคุณลุงซึ่งเป็นนายทหาร โป้ ศึกษาที่อนุบาลสามเสนจนถึงป.6 อีกทั้งยังมีแม่ที่เป็นอาจารย์สอนอังกฤษแถวทองหล่อก็เลยย้ายที่อยู่เพื่อมาสอนโป้ที่อนุบาลสามเสนเนื่องจากกลัวว่าลูกจะอ่อนวิชาการ เพราะโป้รักแม่ของตัวเองมาก เมื่อจบป.6 ก็สอบเข้าสาธิต มศว ปทุมวันจนถึงม.6 หลังเรียนจบม.6 เอนทรานซ์เข้าศึกษาต่อที่ คณะครุศาสตร์ จุฬาลงกรณ์มหาวิทยาลัย โดยได้เลือกศึกษาที่สาขา ศิลปศึกษา (ครุศิลป์) จึงเป็นได้เป็นครูฝึกสอนสอนศิลปะที่จุฬาฯ
เข้าสู่วงการดนตรี
ขณะที่ปิยะศึกษาอยู่ชั้นปีที่ 1 ในจุฬาลงกรณ์มหาวิทยาลัยได้ร่วมเล่นดนตรีเปิดหมวกกับ โมเดิร์นด็อก, นภ พรชำนิ ที่โรงหนังสยาม จนค่ายเบเกอรี่มิวสิคได้ชักชวนในเวลาต่อมา โดยเป็นมือเบสให้กับ อรอรีย์ และแต่งเพลงให้กับค่ายเบเกอรี่มิวสิค มีผลงานการแต่งเพลงอย่าง อัลบั้มเดี่ยวของ สมเกียรติ อริยะชัยพาณิชย์ และ อัลบั้ม ไทรอัมพ์ส คิงดอม ต่อมาตั้งวงดนตรีโยคีเพลย์บอยโดยทำหน้าที่โปรดิวเซอร์ แต่งทำนอง-คำร้อง ร้องนำ และกีต้าร์ ได้ร่วมเป็นนักร้องรับเชิญให้อัลบั้มของบอย โกสิยพงษ์ และ สมเกียรติ อริยชัยพาณิชย์ ผลงานแต่งเพลงให้กับศิลปินอื่นๆ อาทิ เพลง “ทอมบอย” ของ Groove Rider ,เพลง “เก็บไว้” ของรัดเกล้า อามระดิษ เนื้อร้องภาษาไทยของวงจากญี่ปุ่น Sweet Vacation เพลง “ฝนมา”ของโจอี้บอย ร่วมกันแต่งกับโจอี้บอย และบอย โกสิยพงษ์ โป้เป็นอีกศิลปินอีกหนึ่งคนที่มีเส้นทางในวงการดนตรีที่ยาวนานกว่า 16 ปี และยังคงจะมีผลงานออกมาอย่างต่อเนื่องด้วยคุณภาพและเอกลักษณ์ของผลงานที่โดดเด่นและมีพัฒนาการไปตามกาลเวลาด้วยประสบการณ์ที่เพิ่มมากขึ้น เขายังคงเป็นศิลปินที่หลายๆคนยังติดตามผลงานและชื่นชมในการแสดง แม้ว่าจะเข้าสู่ยุคต่างๆที่เปลี่ยนแปลงไป
ปิยะ ศาสตรวาหา เปิดตัวอัลบั้มแรก "โยคีเพลย์บอย" ในปี พ.ศ. 2539 ด้วยแนวดนตรีและเนื้อร้องที่โดดเด่นและค่อนข้างแรงมากผสมผสาน Rock, Soul , Funk เป็นต้น ตามมาด้วยอี.พี.อัลบั้ม “Super Swinging” ในปี 2541 ซึ่งเซอร์ไพรส์แฟนด้วย 5 เพลงที่มีแนวดนตรีที่แตกต่างจากชุดแรกและแหวกจากแนวดนตรีที่นิยมในสมัยนั้น ด้วยลูกเล่นและแนวดนตรีที่มีกลิ่นของdisco และ groove แต่ยังคงรักษาลายเซ็นความชัดเจนในเอกลักษณ์ไว้ได้ ชุดนี้แม้จะมีเพียง 5 เพลง แต่ทุกเพลงก็มีแนวที่แตกต่างกัน และมีเพลงฮิตตลอดกาลอย่าง “คืนนี้ขอหอม” รวมอยู่ด้วย ตามมาด้วยอัลบั้ม YKPB ในปี 2543 แนว Pop ผสม Soul และ R&B ที่อัดแน่นไปด้วยเพลงที่กลายเป็นเพลงนิยมตลอดกาล อย่าง วันเกิด พรหมลิขิต ทำร้าย ซึ่งเป็นเพลงประกอบละครเรื่อง แม่น้ำ ที่ต่อมาทำให้ชื่อของโป้ และโยคีเพลย์บอยเป็นที่นิยมอย่างกว้างขวางมากขึ้น ปี 2545 โยคีเพลย์บอยอออกอัลบั้ม Love Trend นำเสนอแนวดนตรีป๊อบที่ซ่อนไว้ซึ่งกลิ่นอายจางๆ ของอัลบั้มก่อนๆ ใฟ้ฟังสบายๆ มีเพลงนิยมคือ เพลงอยากมองเธอในแง่ร้าย ปี 2551 โป้ได้มาร่วมงานกับอดีตบอสค่ายเบเกอรี่มิวสิค สมเกียรติ อริยชัยพาณิชย์ ภายใต้สังกัด Plenty Music ในเครือ RS ออกอัลบั้ม Telepathy ซึ่งป็นการกลั่นกรองประสบการณ์ทางดนตรีผสมผสานกับความปราณีตพิถีพิถันในการเรียบเรียงและอัดเสียงมากขึ้น เกิดเป็นอัลบั้มเพลงที่หลากหลายและน่าฟังอีกอัลบั้ม และล่าสุดปี 2554 โยคีเพลย์บอย พร้อมเดินหน้าต่อไปกับค่าย SpicyDisc พร้อมกับเตรียมออกอัลบั้มที่กำลังจะออกมาตรงกับการครบรอบ 16 ปีของโยคีเพลย์บอยพอดี เปิดตัวStudio Album ต่อไปด้วยสองซิงเกิ้ลแรก “คอลลาเจน” และ “อากาศ” ซึ่งก็เป็นแนวเพลงที่แตกต่างไปจากเดิมอีกเช่นเคย สมกับความเป็นโยคีเพลย์บอยที่มีทิศทางของตัวเองชัดเจน แต่สำหรับผู้ฟังแล้ว ทิศทางของเขามักจะเซอไพรส์และไม่มีใครคาดเดาได้นั่นเอง (นอกจากนี้ยังมีอัลบั้มรวมเพลง "The Greatest Grandfather Hits 1" และ "The Greatest Grandfather Hits 2" จากการรวมเพลงฮิตจากอัลบั้ม 1 -3 , อี.พี.อัลบั้ม และเพลงใหม่อีก 2 เพลงด้วย)
ชีวิตส่วนตัว
ปิยะ ศาสตรวาหา สมรสกับ หนูเล็ก อภิชนา (ลีนานนท์) ศาสตรวาหา มีลูกสาวชื่อ ชินา
แบไรต์
แบไรต์ (Barite) เป็นชื่อแร่ที่มาจากภาษากรีก ซึ่งแปลว่า “หนัก” เนื่องจากเป็นแร่ที่มีความถ่วงจำเพาะสูง
มีสูตรเคมีคือ BaSo4 มี BaO 65.7% SO3 34.3% อาจมีธาตุสตรอนเชียมหรือตะกั่วเข้าแทนที่แบเรียมได้ ลักษณะเด่นและวิธีตรวจ สังเกตเป็นแร่ที่หนักตึงมือรู้สึกได้ทันที ดูรูปลักษณะผลึกเป็นรูปแผ่นหนาและมีแนวแตกเรียบเด่นชัด มีดขีดเข้า
การเกิด
มักจะพบเกิดเป็นกากแร่ในสายแร่โลหะ โดยเฉพาะมักเกิดร่วมกับเงิน ตะกั่ว สังกะสี ทองแดง โคบอลต์ แมงกานิส และแอนทิโมนี บางครั้งอาจพบเกิดเป็นสายแร่ตัดผ่านหินปูนมีแคลไซต์ปะปน หรือพบเกิดเป็นก้อนแร่ตกค้าง (Residual messes) ในดินเหนียวที่ซ้อนอยู่บนหินปูน หรือเป็นวัตถุประสานในหินทราย
แหล่งที่พบ
ประเทศไทยพบที่ จ.ชลบุรี กาญจนบุรี เพชรบุรี  นครศรีธรรมราช สุราษฎร์ธานี ตรัง กระบี่ เชียงใหม่ ลำพูน แม่ฮ่องสอน แพร่ ตาก อุตรดิตถ์ ลำปาง พิจิตร เพชรบูรณ์ เลยและอุดรธาณีต่างประเทศ เช่น พบแบบผลึกในประเทศ อังกฤษ โรมาเนีย โบฮีเมีย สหรัฐอเมริกา แบบเป็นมวลสารเนื้อแน่นและเกิดเป็นสายแร่ตัดดผ่านในหินปูนพบในสหรัฐอเมริกา เช่น ที่รัฐจอร์เจีย เทนเนสซี มิสซูรี
ประโยชน์
มากกว่า 80% นำมาทำโคลนผง (Drilling mud) ซึ่งใช้ในการเจาะสำรวจน้ำมันหรือน้ำบาดาลใช้ในอุตสาหกรรมทำเม่สีและเนื้อสี อุตสาหกรรมทำแก้ว ทำยาง ผ้าน้ำมัน กระดาษน้ำมัน พรมน้ำมัน และพลาสติก ใช้บดทำยาสำหรับรับประทานก่อนที่จะทำการฉายเอกซเรย์เกี่ยวกับการตรวจกระเพาะ ลำไส้ ใช้ทำ filler ในอุตสาหกรรมต่างๆ ใช้ในอุตสาหกรรมฟอกหนัง ทำแป้งผัดหน้า
บัวสี่เหล่า
การที่สุมังคลวิลาสินีกล่าวว่าพระพุทธเจ้าทรงเปรียบบุคคลเป็นดอกบัว 4 เหล่านั้น เป็นการประยุกต์จากพุทธพจน์เรื่องบุคคล 4 จำพวกที่ตรัสไว้ในอุคฆฏิตัญญุสูตร อังคุตตรนิกาย ปุคคลวรรคที่ 4 มาผสานกับพระพุทธพจน์เรื่องดอกบัว 3 เหล่าที่ตรัสไว้ในโพธิราชกุมารสูตร มัชฌิมนิกาย จึงกลายเป็นดอกบัว 4 เหล่าที่รู้จักกันในปัจจุบัน
บัวสามเหล่า (ตามโพธิราชกุมารสูตร)
ในพระไตรปิฏก พระพุทธองค์ทรงพิจารณาตามคำเชื้อเชิญของท้าวสหัมบดีพรหมที่เชิญให้พระองค์แสดงธรรม พระพุทธองค์จึงทรงพิจารณาตรวจสัตวโลกด้วยพุทธจักษุ และทรงเห็นว่าสัตวโลกที่ยังสอนได้มีอยู่ (เรียกว่าเวไนยสัตว์) เปรียบด้วยดอกบัว 3 จำพวก ดังความต่อไปนี้
บุคคลสี่จำพวก (ตามอุคฆฏิตัญญุสูตร)
อุคฆฏิตัญญุสูตรและมโนรถปูรณีได้อธิบายบุคคล 4 จำพวก ไว้ดังนี้
3 จำพวกแรกเรียกว่าเวไนยสัตว์ (ผู้แนะนำสั่งสอนได้) ส่วนปทปรมะเป็นอเวไนยสัตว์ (ผู้ไม่อาจแนะนำสั่งสอนได้)
บัวสี่เหล่า (ตามนัยสุมังคลวิลาสินี)
สุมังคลวิลาสินีระบุว่าพระพุทธเจ้าทรงเปรียบบุคคลเป็นดอกบัว 4 เหล่า โดยนำปทปรมะที่พระพุทธเจ้าตรัสไว้ในอุคฆฏิตัญญุสูตร บุคคลวรรค อังคุตตรนิกาย มาเปรียบเป็นบัวเหล่าที่ 4 จึงได้เป็นแนวคิดดอกบัว 4 เหล่า ดังนี้
สุรเชษฐ์ ประวีณวงศ์วุฒิ
ผู้ช่วยศาสตราจารย์ สุรเชษฐ์ ประวีณวงศ์วุฒิ (เกิด 3 กุมภาพันธ์ พ.ศ. 2521) ชื่อเล่น เชษฐ์ เป็นนักการเมืองและนักวิชาการชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล รองประธานกรรมาธิการการคมนาคม สภาผู้แทนราษฎร อดีตอาจารย์ประจำสถาบันเทคโนโลยีแห่งเอเชียโดยมีประสบการณ์ในการทำงานที่มีความเชี่ยวชาญเป็นพิเศษทางด้านการคมนาคม หลังพรรคอนาคตใหม่ถูกยุบ สุรเชษฐ์ย้ายไปสังกัดพรรคก้าวไกล โดยดำรงตำแหน่งเป็นรองเลขาธิการพรรคฝ่ายความร่วมมือระหว่างพรรคการเมือง
ประวัติ
สุรเชษฐ์สำเร็จการศึกษาในระดับปริญญาตรีด้านวิศวกรรมโยธาจากคณะวิศวกรรมศาสตร์ จุฬาลงกรณ์มหาวิทยาลัยใน พ.ศ. 2542 แล้วเข้าศึกษาต่อระดับปริญญาโท ด้านการวางแผนและบริหารจัดการโครงสร้างพื้นฐานจากสถาบันเทคโนโลยีแห่งเอเชีย ซึ่งสำเร็จการศึกษาใน พ.ศ. 2544 แล้วเข้าศึกษาต่อในระดับปริญญาเอกด้านวิศวกรรมขนส่งและจราจรที่มหาวิทยาลัยรัฐยูทาห์ ประเทศสหรัฐ โดยจบการศึกษาด้วยผลการเรียนเฉลี่ย 4.00
สุรเชษฐ์เคยเป็นนักวิจัยและอาจารย์พิเศษในมหาวิทยาลัยและสถาบันวิจัยหลายแห่ง อาทิ ประเทศไทย ประเทศนอร์เวย์ และ ประเทศสหรัฐอเมริกา เป็นต้น อีกทั้งยังเคยได้รับตำแหน่ง ประธาน เลขานุการและกรรมการโครงการหรือคณะทำงาน มากกว่า 20 คณะ ทั้งในลักษณะของการจัดซื้อจัดจ้าง การตรวจการจ้าง หรือการทำงานเพื่อให้บรรลุผลตามวัตถุประสงค์ที่กำหนด โดยจากประสบการณ์การลงมือทำงานจริงที่มีความหลากหลายในภาคปฏิบัติ รวมถึงการทำงานในตำแหน่งหัวหน้าแผนกวิจัยและพัฒนาระบบจราจร การทางพิเศษแห่งประเทศไทย ส่งผลให้ ดร.สุรเชษฐ์ ได้รับเลือกให้มาเป็นอาจารย์ประจำที่สถาบันเทคโนโลยีแห่งเอเชีย โดยดำรงตำแหน่งอาจารย์ประจำสาขาวิชาวิศวกรรมขนส่ง สำนักวิชาวิศวกรรมและเทคโนโลยี สถาบันเทคโนโลยีแห่งเอเชีย และเคยได้รับรางวัลอาจารย์ดีเด่น
เมื่อเดือนมีนาคม พ.ศ. 2561 ดร.สุรเชษฐ์ ได้ลาออกจาก สถาบันเทคโนโลยีแห่งเอเซีย (Asian Institute of Technology : AIT) และเข้าร่วมงานกับธนาธร จึงรุ่งเรืองกิจ และผู้ที่มีความคิดเห็นแนวทางทางการเมืองอีกจำนวนหนึ่ง เพื่อจัดตั้งพรรคการเมืองชื่อ พรรคอนาคตใหม่ และได้รับเลือกเป็นสมาชิกสภาผู้แทนราษฎรแบบบัญชีรายชื่อ ลำดับที่ 8 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และเมื่อพรรคถูกยุบได้ย้ายไปสังกัดพรรคก้าวไกล โดยดำรงตำแหน่งรองเลขาธิการพรรค
ระหว่างการดำรงตำแหน่งสมาชิกสภาผู้แทนราษฎรสมัยแรก ดร.สุรเชษฐ์ ในฐานะผู้เชี่ยวชาญด้านคมนาคมของพรรคก้าวไกล ได้รับบทบาทสำคัญในการเป็นผู้อภิปรายกระทรวงคมนาคมในรัฐบาลพลเอก ประยุทธ์ จันทร์โอชา ที่มีรัฐมนตรีคือศักดิ์สยาม ชิดชอบ และมีการอภิปรายสำคัญที่เป็นที่กล่าวถึงหลายครั้ง ไม่ว่าจะเป็นการอภิปรายความเหลื่อมล้ำในการจัดสรรงบประมาณให้กับจังหวัดบุรีรัมย์มากกว่าจังหวัดอื่น การอภิปรายการทุจริตโครงการรถไฟฟ้าสายสีส้ม การอภิปรายโครงการ MR-Map ของรัฐบาล เป็นต้น
สนูด
สนูด (snood) เป็นที่โพกศีรษะของสตรียุโรปในอดีต หรือในปัจจุบันเชื่อมต่อกับคอ สนูดอาจทำมาจากผ้าหนา ๆ แต่ถักให้หลวมหรือใช้วัสดุคล้ายตาข่าย ในอดีต (หรืออาจใช้บ้างในปัจจุบัน) เป็นกระเป๋าตาข่ายเล็ก ๆ ผูกติดเข้ากันเพื่อรวบผมด้านหลังเข้ามาไว้ใกล้กับต้นคอ
รายพระนามพระมหากษัตริย์ราชวงศ์เซี่ย
ราชวงศ์เซี่ย ปกครองจีนระหว่าง 2100-1600 ปีก่อนคริสตกาล
วงศ์โคลงเคลง
ลักษณะประจำวงศ์
วงศ์โคลงเคลงเป็นวงศ์ของไม้พุ่ม ไม้ต้น ไม้ล้มลุก หรือไม้เลื้อย ซึ่งไม่มีหูใบ ใบเป็นใบเดี่ยวติดตรงข้าม บางทีพบมีหลายใบติดรอบข้อ ดอกสมบูรณ์เพศ กลีบเลี้ยงและกลีบดอกมีอย่างละ 3, 4 หรือ 5 กลีบ แกนอับเรณูยืดยาวหรือเป็นรยางค์ อับเรณูแตกโดยมีรูที่ปลาย รังไข่ติดใต้วงกลีบหรือกึ่งใต้วงกลีบมี 4 หรือ 5 ช่อง ไข่อ่อนจำนวนมากติดที่แกนผนังรังไข่ ผลแห้งแบบแก่แตก หรือผลมีเนื้อหลายเมล็ด
ชนิดและการกระจายพันธุ์
กระจายพันธุ์ในเขตร้อน ทั่วโลกพบ 211 สกุล ในประเทศไทยพบ 15 สกุล ได้แก่
ยุทธการที่แซ็ง-โล
ยุทธการที่แซ็ง-โล เป็นหนึ่งในสามครั้งของการรบในยุทธการประเทศรั้วต้นไม้ ซึ่งเกิดขึ้นในช่วงระหว่างวันที่ 7-19 กรกฎาคม ค.ศ. 1944 ช่วงก่อนปฏิบัติการคอบรา เมืองแซ็ง-โลได้ตกเป็นของเยอรมันในปี ค.ศ. 1940 และภายหลังการบุกครองนอร์ม็องดี ฝ่ายอเมริกันได้ตั้งเป้าหมายที่เมืองแห่งนี้ ตามหน้าที่ของมันเป็นทางแยกเชิงยุทธศาสตร์ การทิ้งระเบิดของฝ่ายอเมริกันได้สร้างความเสียหายอย่างหนัก(มากถึง 95% ของเมืองที่ถูกทำลาย) และจำนวนความสูญเสียที่สูงขึ้นซึ่งก่อให้เกิดมรณสักขีเมืองแห่งนี้ที่ถูกเรียกว่า "เมืองหลวงซากปรักหักพัง" ซึ่งเป็นที่นิยมอย่างแพร่หลายในรายงานข่าวโดย Samuel Beckett
พระยาจุฬาราชมนตรี (อากายี)
พระยาจุฬาราชมนตรี นามเดิม อากายี หรือ อากาหยี่ มีศาสนนามว่า อามีรระชามุฮัมมัดการีม เป็นบุตรของพระยาจุฬาราชมนตรี (เซน) และเป็นน้องชายของพระยาจุฬาราชมนตรี (ก้อนแก้ว) ได้เป็นจุฬาราชมนตรีต่อจากพี่ชายจนกระทั่งถึงแก่อนิจกรรมในสมัยรัชกาลที่ 2 มีบุตรธิดารวม 15 คน บุตรของท่านคนหนึ่งชื่อ กลิ่น ได้เป็นหลวงโกชาอิศหากในสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ส่วนบุตรอีกคนชื่อน้อย ได้เป็นจุฬาราชมนตรี ศพของท่านฝังอยู่ที่มัสยิดต้นสน
วิกิพีเดียภาษาฮินดีฟีจี
วิกิพีเดียภาษาฮินดีฟีจี เป็นสารานุกรมวิกิพีเดียที่จัดทำขึ้นในภาษาฮินดีฟีจี ปัจจุบันวิกิพีเดียภาษาฮินดีฟีจีมีบทความมากกว่า 7,873 บทความ (1 เมษายน 2559)